Ցուցահանդեսում կներկայացվի միջնադարյան մասունք՝ մետաղյա ձեռք, որը հաջողվել է փրկել Ցեղասպանության ժամանակ։ Այն թանգարանին է նվիրել Աղավնի Դեմիրճյանը։ Նրա խոսքերով՝ մետաղյա ձեռքը կոտորածից փախած երկու կանայք են 1916թ․ փոխանցել իր մորը, որ պահպանի այն։ Նա էլ իր հետ բերել է ԱՄՆ եւ պահպանել տաճարի գերեզմանատանը։ Մոր մահից հետո Աղավնի Դեմիրճյանը որոշել է մասունքը թանգարանին նվիրաբերել։